Oddrun Remvik

Oddrun Remvik (født 25. oktober 1951 i Ålesund) er en norsk organisasjonsleder og SV-politiker, som var leder i Fellesorganisasjonen fra 1992 til 2002.

Bakgrunn
Remvik ble utdannet sosionom ved Diakonhjemmets sosialhøgskole (1972–1975) og Noregs kommunal- og sosialhøgskole (1982).

Verv og stillinger
Hun var leder i LO-forbundet Fellesorganisasjonen fra 1992 til 2002. Hun var generalsekretær for Norsk Oversetterforening fra 2003 til 2007 og har siden 2007 vært avdelingsdirektør i Kirkens Bymisjon, med ansvar for institusjoner innen russektoren, psykiatri og barnevern. Hun var landsstyremedlem og kvinnepolitisk leder i SV fra 2005 til 2007. Fra 2010 er hun medlem av Oslo bispedømmeråd. Hun er også aktiv i Norsk Kvinnesaksforening og er styremedlem i Norges kvinnelobby, en paraplyorganisasjon for kvinnebevegelsen.

Referanser

Norske sosionomer
SV-politikere
Medlemmer av Norsk Kvinnesaksforening
Norske fagforeningspersoner